Document ID: 32010L0080
Publication Date: 2010-11-22

Title and Content:
KOMISIJAS DIREKTĪVA 2010/80/ES
(2010. gada 22. novembris),
ar ko groza Eiropas Parlamenta un Padomes Direktīvu 2009/43/EK attiecībā uz tādu ražojumu sarakstu, kas saistīti ar aizsardzību
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2009. gada 6. maija Direktīvu 2009/43/EK, ar ko vienkāršo noteikumus un nosacījumus ar aizsardzību saistīto ražojumu sūtījumiem (1), un jo īpaši tās 13. pantu,
tā kā:
(1)
Direktīva 2009/43/EK attiecas uz visiem ar aizsardzību saistītajiem ražojumiem, kas ir uzskaitīti Eiropas Savienības Kopējā militāro preču sarakstā, kuru 2007. gada 19. martā pieņēma Padome.
(2)
Padome 2010. gada 15. februārī pieņēma atjauninātu Eiropas Savienības Kopējo militāro preču sarakstu (2).
(3)
Tādēļ jāgroza Direktīvas 2009/43/EK pielikums, sniedzot tādu ražojumu sarakstu, kas saistīti ar aizsardzību.
(4)
Saskaņotības labad noteikumi, kas vajadzīgi, lai izpildītu šīs direktīvas prasības, dalībvalstīm jāpiemēro no tās pašas dienas, kad sāk piemērot noteikumus, kas vajadzīgi, lai izpildītu Direktīvas 2009/43/EK prasības.
(5)
Šajā direktīvā paredzētie pasākumi ir saskaņā ar atzinumu, ko sniegusi Direktīvas 2009/43/EK 14. pantā minētā komiteja,
IR PIEŅĒMUSI ŠO DIREKTĪVU.
1. pants
Direktīvas 2009/43/EK pielikumu aizstāj ar šīs direktīvas pielikuma tekstu.
2. pants
Transponēšana
1. Dalībvalstis vēlākais līdz 2011. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Tās tūlīt dara zināmu Komisijai minēto noteikumu tekstu.
Šos noteikumus piemēro no 2012. gada 30. jūnija.
Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
2. Dalībvalstis dara zināmus Komisijai to tiesību aktu galvenos noteikumus, ko tās pieņēmušas jomā, uz kuru attiecas šī direktīva.
3. pants
Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2010. gada 22. novembrī

Classification:
Level 1 Categories: 100142
100147
100143
Level 2 Categories: 100168
100194
100173
Level 3 Categories: 2647
2464
3185
4045
All Categories: 1631
2464
2647
3057